Dunaszerdahely Város a községi önkormányzatokról szóló 1990. évi 369. törvény 6.§ (2) bekezdése és későbbi módosításai és kiegészítései szerint összhangban a közúti közlekedésről szóló 2012. évi 56. törvény 26.§ (5) bekezdése és későbbi módosításaival a következő rendeletet alkotja:

**Dunaszerdahely Város 2014/………sz. (2014……) a személytaxival végzett személyszállítási szolgáltatásról szóló általános érvényű rendelete**

1. §

## Értelmező rendelkezések

1. Jelen rendelet határozza meg Dunaszerdahely Város területén aszemélytaxival végzett személyszállítási szolgáltatás részleteit és a taxiállomások létrehozásának feltételeit.
2. A személytaxival végzett személyszállítási szolgáltatás gépjármű állomásai (továbbiakban „taxiállomás”) Dunaszerdahely Város (továbbiakban „város”) által a helyi közúton és a város tulajdonában lévő közterületen kijelölt egy vagy több parkolóhely, amely a személytaxi-szolgáltatást végző személytaxik utas felvételi céllal történő tartózkodására szolgál.
3. Dunaszerdahely Város területén személytaxival végzett személyszállítási szolgáltatást csak üzemeltethet, aki a külön törvény szerinti licenciával rendelkezik (továbbiakban „üzemeltető).
4. A város a személytaxival végzett személyszállítási szolgáltatás tekintetében az illetékes közlekedésszervező és közterület felügyelőségi szerv a külön törvény alapján.

2.§

**A személytaxival végzett személyszállítási szolgáltatás**

1. A taxiszolgáltatás üzemeltetője jogosult a személytaxival végzett személyszállítási szolgáltatást nyújtó gépjárművezető közreműködésével személyszállításról szóló szerződést kötni az utazókkal a kijelölt parkolóhelyen, amelyet a város, mint taxiállomás vagy egyéb módon határozott meg a külön törvény értelmében.
2. Azon a kijelölt parkolóhelyen, amelyet a város, mint taxiállomás határozott meg, csak azon üzemeltető taxiszolgáltatás végző gépjárműje állhat, amely a város külön engedélye alapján a kijelölt parkolóhelyet használni jogosult.
3. Azon a kijelölt parkolóhelyen, amelyet a város, mint taxiállomás határozott meg, csak azon gépjárműje állhat, amely teljesíti a külön törvény által meghatározott személyszállításra vonatkozó feltételeket.
4. Az üzemeltető csak a külön törvény által meghatározott módú és formájú személytaxival végzett személyszállítási szolgáltatást kínálhat.

**3.§**

**A helyi közúti és a város tulajdonában lévő közterületi taxiállomások meghatározása és kijelölés**

1. A város az illetékes közlekedési felügyelőség belegyező nyilatkozata után meghatározza azon kijelölt parkolóhelyeket, amelyek helyi közutakon és a város tulajdonában lévő közterületeken és részein, mint taxiállomások fognak szolgálni:
2. Vámbéry Ármin tér – 2 parkolóhely
3. Kondé püspök utca - 2 parkolóhely
4. Vasút utca – 2 parkolóhely

A személytaxival végzett személyszállítási szolgáltatásra kijelölt parkolóhelyek grafikai ábrázolása jelen rendelet 1. sz. mellékletét képezi. A taxiállomások üzemeltetési szabályzata jelen rendelet 2. sz. mellékletét képezi

1. A taxiállomás függőleges és vízszintes közlekedési jelzéssel való kijelölését a város az üzemeltető költségén biztosítja.
2. A személytaxi-szolgáltatást végző személytaxik utas felvételi céllal történő tartózkodására szolgáló kijelölt parkoló helyek használata a város külön engedélyén alapul. Az engedély 1 évre szól.
3. A személytaxi-szolgáltatást végző személytaxik utas felvételi céllal történő tartózkodására szolgáló kijelölt parkoló helyek használata esetében az üzemeltető köteles az állandó parkolásért közterületi-használati adót fizetni a város külön általános érvényű rendelete által meghatározott mértékben.
4. A kijelölt parkolóhely használat engedélyeztetési eljárásának tárgya az újonnan létrehozott parkolóhelyek, esetleg azon kijelölt parkolóhelyek, amelyek az év folyamán szabadulnak fel és a város nyilvánosan használatba adásra kínál – honlapján és az önkormányzati lapban közzétesz. A nyilvános felhívásban meghatározza a kijelölt parkolóhely használati engedélykérelem benyújtásának részleteit.
5. A kijelölt parkolóhely használati engedély kiadását csak a jogi és természetes személy kérheti, aki rendelkezik a külön törvény szerinti személytaxi-szolgáltatást végzési koncesszióval.
6. Minden érdeklődő ugyanarra a kijelölt parkolóhelyre, csak egy kérelmet nyújthat be.
7. Minden érdeklődő legfeljebb annyi kijelölt parkolóhelyre nyújthat be kérelmet, amennyi személytaxival végzett személyszállítási szolgáltatási gépjárművel rendelkezik.
8. Az engedélykérelem (továbbiakban „kérelem”) csak akkor kerül elbírálásra, ha a meghatalmazott személy aláírja, és a következőket tartalmazza:
9. az érdeklődő azonosító adatai: cégnév, székhely (vállalkozás helye), azonosító- és adó-azonosítószám
10. elérhetőség (telefonszám, e-mail)
11. személyszállítási szolgáltatási engedély-másolat
12. azon kijelölt parkolóhely megjelölése, amelyre a kérelem vonatkozik
13. azon személyszállítási szolgáltatási gépjárművek adatai, amelyek a kijelölt parkolóhelyeket használják majd- gyártási típus, rendszám
14. nyilatkozat, hogy az érdeklődőnek nincs tartozása a várossal szemben
15. cégkivonat illetve vállalkozási engedély
16. A város bizottságot hoz létre, amely a kérelmeket bírálja el.
17. Abban az esetben, ha egy kijelölt parkolóhelyre csak egy engedélykérelem érkezik, amely a jelen rendeletben foglalt feltételeknek teljes mértékben megfelel, akkor Dunaszerdahely Város azon kérelmezőnek engedélyezheti a használatbevételt.
18. Abban az esetben, ha egy kijelölt parkolóhelyre két engedélykérelem érkezik, amelyek a jelen rendeletben foglalt feltételeknek teljes mértékben megfelelnek, akkor Dunaszerdahely Város sorsolással dönt. A sorsoláson a kérelmezők is részt vehetnek.
19. Az üzemeltető a kijelölt parkolóhely használatát további személynek csak a város előzetes engedélyével teheti lehetővé.
20. Az üzemeltető köteles a személytaxival végzett személyszállítási szolgáltatással kapcsolatos változást a változást követő 5 napon belül bejelenteni.
21. Az üzemeltető köteles biztosítani a taxiállomást megjelölő közlekedési jelzések karbantartását és kicserélést a használat teljes időtartama alatt.

4.§

**A jogi és természetes személyek tulajdonában lévő egyéb közterületi taxiállomások meghatározása**

1. A város a jogi és természetes személyektulajdonában vagy használatában lévő közterületeken taxiállomásokat az üzemeltető kérelme alapján akkor határozhat meg, ha a kérelemhez mellékeli a közterület tulajdonosának vagy használójának beleegyezését vagy egyéb olyan dokumentumot, amely igazolja az egyéb közterület taxiállomásként való használati jogát. Az üzemeltető egyben köteles az egyéb közterületen taxiállomás létrehozása iránti kérelméhez mellékelni az illetékes közlekedési felügyelőség belegyező nyilatkozatát.
2. A taxiállomás közlekedési jelzéssel (függőleges és vízszintes) való kijelölését az üzemeltető vagy az egyéb közterület tulajdonosa esetleg használója saját költségén biztosítja.

**5.§**

**Ellenőrzés**

1. Jelen rendeletben foglaltak betartásának ellenőrzését a Dunaszerdahelyi Városi Rendőrség és a város megbízott alkalmazottai végzik.

**6.§**

**Hatály**

Jelen általános érvényű rendelet 2014. június 1-jén lép hatályba.

Kelt, Dunaszerdahely, 2014……………

JUDr. Hájos Zoltán

Polgármester

**Dunaszerdahely Város 2014/………sz. (2014……) a személytaxival végzett személyszállítási szolgáltatásról szóló általános érvényű rendelete**

**1.sz. melléklete**

**A személytaxival végzett személyszállítási szolgáltatásra kijelölt parkolóhelyek grafikai ábrázolása**

**Dunaszerdahely Város 2014/………sz. (2014……) a személytaxival végzett személyszállítási szolgáltatásról szóló általános érvényű rendelete**

**2.sz. melléklete**

**Taxiállomások üzemeltetési szabályzata**

Jelen üzemeltetési szabályzat a közúti közlekedésről szóló 2012. évi 56. törvény 26.§ (5) bekezdése és későbbi módosításaival, a törvény végrehajtásáról szóló 2012. évi 124. hirdetménnyel és közúti forgalomról szóló 2009. évi 8. törvény és egyéb más törvények módosításaival összhangban került kidolgozásra.

**I. Cikk**

**Értelmező rendelkezések**

1. A taxiállomások üzemeltetési szabályzata határozza meg a személytaxival végzett személyszállítási szolgáltatásnyújtást, azokon a területeken, amelyeket Dunaszerdahely Város erre a célra jelölt ki.
2. A taxiállomások üzemeltetési szabályzata kötelező erejű minden olyan üzemeltető számára, aki Dunaszerdahely Város területén személytaxival végzett személyszállítási szolgáltatást nyújtanak és taxiállomással rendelkeznek.

**II. Cikk**

**Taxiszolgáltatás**

1. A személytaxival végzett személyszállítási szolgáltatás egy vagy több utazó személy a célhelyre való szállítása személyszállításról szóló szerződés alapján.
2. A személytaxival végzett személyszállítási szolgáltatás csak a Dunaszerdahely Város által meghatározott taxiállomásokról vagy megrendelés alapján kínálható.

**III. Cikk**

**Taxiállomás**

1. A személytaxival végzett személyszállítási szolgáltatás gépjármű állomásai (továbbiakban „taxiállomás”) a város által kijelölt egy vagy több parkolóhely, amely a személytaxi-szolgáltatást végző személytaxik utas felvételi céllal történő tartózkodására szolgál, és amely a külön törvény szerint meghatározott közlekedési jelzéssel el van látva.
2. Taxiállomás megjelölése:
3. vízszintes közlekedési jelzéssel lehatárolt terület személytaxik utas felvételi céllal történő tartózkodására,
4. függőleges közlekedési jelzés IP 20b Taxiállomás tábla és E12 kiegészítő tábla az üzemeltető megnevezésével.

**IV. Cikk**

**Taxiállomás használata**

1. A taxiállomáson kizárólag azon üzemeltető gépjárműje állhat, aki:
2. koncesszió alapján jogosult személytaxival végzett személyszállítási szolgáltatás nyújtani
3. rendelkezik Dunaszerdahely Város taxiállomásra vonatkozó engedélyével
4. befizette a személytaxi-szolgáltatást végző személytaxik utas felvételi céllal történő tartózkodására szolgáló kijelölt parkoló helyek használata esetében fizetendő közterületi-használati adót.
5. A taxiállomáson csak a személytaxival végzett személyszállítási szolgáltatási gépjárművek állhatnak és az utazó bármelyiket választhatja. A taxiállomáson történő álláskor a gépjármű vezetője köteles a járműben vagy közeli távolságban tartózkodni és felkészültnek lenni a szolgáltatásnyújtásra.
6. A taxiállomáson csak annyi személytaxival végzett személyszállítási szolgáltatási gépjármű állhat, amennyi kijelölt parkolóhely van.
7. A személytaxival végzett személyszállítási szolgáltatási gépjármű vezetője csak a külön törvényben meghatározott feltételeket teljesítő személy lehet.
8. A személytaxival végzett személyszállítási szolgáltatási gépjármű vezetője a taxiállomáson való tartózkodásakor, főként az este 22.00–től reggel 6.00-ig tartó éjszakai nyugalom időszakában, nem zavarhatja a környezetét a motor működésben hagyásával, nem megfelelő magatartásával, hang- és fényjelző készülék megkülönböztető jelzés használatával, rádió vagy rádióvevő használatával stb.
9. A taxiállomás használati engedéllyel rendelkező üzemeltető köteles a saját költségén biztosítani a taxiállomás tisztán és rendben tartását, valamint a téli karbantartását.
10. A taxiállomás használói kötelesek kivételes esetekben a közérdekében a szükséges időtartamra a taxiállomásként szolgáló parkolóhelyet szabad hagyni a város kérelmére vagy rendőrség által előírtak szerint.
11. Gyülekezések és egyéb nyilvános rendezvények esetében azok ideje alatt összhangban a közúti forgalom szabályaival és a közrend védelmi előírásokkal a gépjármű a taxiállomáson kívüli más helyen is állhat.

**V. Cikk**

**A személytaxival végzett személyszállítási szolgáltatás gépjárműi**

A személytaxival végzett személyszállítási szolgáltatási gépjármű, csak az a gépjármű lehet, amely teljesíti a közúti közlekedésről szóló 2012. évi 56. Törvényben meghatározott feltételeket.

**VI. Cikk**

**Záró rendelkezések**

A taxiállomások jelen üzemeltetési szabályzata ……………lép hatályba**.**

Kelt, Dunaszerdahely, 2014……………

JUDr. Hájos Zoltán

polgármester